Gw mau tau Gambaran keseluruhan dari Jalan Negeri Kedah K361. Jelasin dalam bahasa melayu

Jalan Kampung Bohor (Jalan Negeri K361), bermula sebagai kilometer sifar di Kampung Bohor dekat simpang tiga Jalan Hutan Kampung (Jalan Persekutuan 175, sebelum ini dikenali sebagai Jalan Negeri K5), berhampiran dengan Sekolah Kebangsaan Bohor. Permulaan jajaran K361 bermula di Mukim Hutan Kampung, salah satu mukim dalam Daerah Kota Setar. Seterusnya, K361 akan melintas dengan Lebuhraya Utara-Selatan Jajaran Utara (E1). Perlintasan ini telah membuat sempadan antara Mukim Hutan Kampung dengan Mukim Lepai. Jajaran K361 di Mukim Lepai kebanyakannya akan melalui kawasan sawah padi yang ditanam di Kampung Hutan Kandis dan Kampung Hutan Keriang. Di Kampung Hutan Kandis, terdapat banyak simpang kecil jalan kampung menuju ke rumah-rumah penduduk, namun tiada persilangan dengan jalan raya utama di sini. Lalu, ia akan melintas sebatang tali air, dan tamat di Kampung Dalam Kota, di simpang empat Jalan Langgar–Sungai Mati (Jalan Negeri K353) dan sebatang jalan kampung ke Kampung Kubang Tampang.

Secara keseluruhannya, Jalan Kampung Bohor atau K361 sebahagian besarnya terletak di Mukim Lepai, manakala selebihnya di Mukim Hutan Kampung. K361 juga merupakan jalan raya tunggal barat-timur dengan dua lorong dari permulaan hingga pengakhiran hayat laluan dan diselia oleh JKR Kota Setar, melalui Kerajaan Negeri Kedah.